
La 2-an de junio estos pasintaj 47 
jaroj, de kiam d-ro Zamcnliof sub la 
pseŭdonimo Espcranto aperigis la 
unuan, trc simplan k neampleksan 
gramatikon de esperanto. Post longaj 
klopodoj, por trovi eldoniston. Za- 
menhof ja vivis en la cara Rusio, en 
la Rusio aŭtokrata, jam tiutempe 
aktive subminita de liberecamaj ele- 
mentoj. Cu nova subminaĵo minacis 
er» la formo de tiu ĉi eta, modcst- 
aspekta broŝuro, kies aŭtoro kaŝis 
sin sub pseŭdonimo k kiu adresis sin 
kun tiom strangaspekta lingvo al rus- 
lingvanoj ? 

— Utopiisto ! diris unuj. — Ranĝ- 
era internaciisto, emis konkludi aliaj. 
Sed estis ankaŭ kelkaj personoj, kiuj 
aĉetis tiun ĉi broŝuron, k kiuj, ial, 
interesiĝis tiorn pri ĝi, ke ili trastudis 
la tutan verketon k kiuj post tiu 
studado komunikis siajn nomon k 
adreson al la iniciatinto, d-ro Zamen- 
hof. La utopiisto dc 1’unuj, la danĝera 
internaciisto de Ualiaj ekhavis dis- 
«'iplojn ! 

Kaj la disĉipla rondo baldaŭ pli- 
vastiĝis, infektante homojn de aliaj 
landoj ; ĝi fariĝis pli k pli granda... 
Kaj venis momento, kiam la majstro, 
tiu studema homo, tiu ĉambra scienc- 
ulo, ĝis tiam modeste kaŝita en sia 
kabineto, surpaŝis la tribunon : Bul- 
onjo-ĉe-Maro, en la jaro 1905. Kaj 
tio ripetiĝis regule ĉiujare, okfoje 
en la sekvo... ne pro oratoremo de la 
ĉambra scienculo, nek pro avido ri- 
kolti gloron k aplaŭdon. Ci estis la 
konscio pri devo, kiu instigis lin 
kongresparoladi, kiel ĝi estis la devo- 
konscio, kiu instigis lin traduki el 
multaj lingvoj klasikajn verkojn, por 
ĝisfunde elprovi la solidon k uzeblon 
desia kreaĵo. Kaj pertiuj paroladoj ni 
ankaŭ pli profunde ekkonas, kia estis 
la baza instigilo, kiu verkigis al 
Zamenhof la mondlingvon. 

Esperanlismo. 

Kiujn temojn do elektis d-ro Za- 
menhof por siaj paroladoj ĉe kongres- 


oj ? Ne estas malfacile imagi, ke li 
spirite vidis antaŭ si la aŭskultont- 
aron, konsistantan el anoj de dekoj 
da diversaj nacioj. A1 tiuj ĉi homoj, 
kiuj trovis sufiĉe da entuziasmo k 
fcrvoro, por dediĉi al lia lingva kreaĵo 
tempon, energion k monon, kiuj 
kredis al la vivanteco de esperanto, 
kiuj komprenis la universalan lingvon 
k povis esprimi sin per ĝi, li povis 
direkti nur vortojn komune akcept- 
eblajn k komprenotajn ne nur sone, 
sed ankaŭ sence laŭ sama maniero. 
Kaj li tiel konfesis sian krcdon, sian 
esperon, ke la lingvo servos por inter- 
fratigi la popolojn k la rasojn k starigi 
regnon de mondpaco. Ci tiuj ideoj 
venantaj el granda koro, estis la 
profunda instigilo de Zamenhof por 
« iniciati » la lingvon vivigotan. Kaj 
sendube sen tiu ideo homoj ne estus 
oferintaj tiom rnulte, por ellerni la 
lingvon k postc renkontiĝi ie ajn en 
la mondo kun ‘ samideanoj , kun la celo 
vivigi la artefaritaĵon. 

Estus ja maljuste, se ni, kiuj uzas 
esperanton kicl ilon en la liberiga 
batalo de la proleta klaso, volus ignori 
tiun fakton, ke la movado ekiris k 
ekkreskis, puŝate de ideo ligila kun la 
lingvo , ideo enkorpiĝinta en la mov- 
ado k entenata en la vorto « esper- 
antismo ». 

Kiarn la laboristaj esperantistoj 
komencis apartiĝi el la komuna ujo, 
kiu mikse kungluis homojn el ĉiuj 
tavoloj k klasoj de la socio, la movado 
jam akiris ian gravon k atentindan 
disvastiĝon en ĉiuj landoj de la ter- 
globo. La lab. esperantistoj faris tiun 
apartiĝon plenkonscie, por servigi 
esperanton al la klasaj interesoj de la 
tutmonda proletaro. Sed ili tial havis 
neniajn motivojn, por riproĉi al la 
aŭtoro de esp-o lian naiv-animan 
kredon pri homara interklasa paco 
sen ŝanĝo de la tuta soeia strukturo. 
Car, kiel ni vidis, sen tiu kredo esp-o 
verŝajne neniam estus kreita, k sen 
tiu kredo ĝiai unuaj adeptoj ne 
estus havintaj la impulson por vivigi 
ĝin. 


Kelkaj seniluziiĝoj. 

Cu Zamenhof konsciis pri la inlerna 
forto viviganta lian kreaĵon, kiam li 
ektransdonis ĝin al la publiko en la 
formo de broŝuro ? Certe jes, sed — 
pli per intuicio ol per rezonado. 
Neniu inventanto ŝuldas sian eltrovon 
al pure racia laboro ; la intuicio ĉiam 
ludas gravan rolon. 

Se Marks estis tro optimista rilate 
plenumiĝon de la socia transformo en 
periodo tre proksima, Zamenhof certe 
havis troan optimismon rilate la 
finvcnkon de esperanto. Sed ĉu tio 
signifas, ke li estus rezigninta je sia 
elpaŝo de la 2. junio 1887, se li estus 
antaŭvidinta, ke post duona jarcento 
ankoraŭ stagnas la afero ? Mi estas 
konvinkita, ke ne. Jarcentoj ne ludas 
rolon en la fluo de 1’historio ; jarmilojn 
bezonas travivi la hoinaro. por zig- 
zage antaŭenmarŝi kun refaloj oftaj 
k subitaj. 

Ni travivas en nia epoko tute 
evidentan regreson rilate la spiritan k 
kulturan kampon de batalo. Mi ne 
povas konsenti pri tio, rigardi kiel 
kompensaĵon la akirojn de I’ tekniko 
(aviado, maŝinaro, ktp.). Precipe ĉe 
la vido, ke tiuj akiroj servas pli al 
detruo ol al konstruo. Esperanto, 
esprimo de la teknika periodo, signi- 
fas per si mem ankoraŭ nenian spi- 
ritan k kulturan pluson , sed ĝi povas 
formi unu el la stilzoparoj por kultura 
progreso, kiun lastan mi povas imagi 
nur sennacieca. 

La seniluziiĝoj rilate la rapidan 
ritmon de 1’progreso de esp-o estas 
duspecaj ; ili rilatas a) la homojn 
kiel individuojn, k b) la homaron kiel 
tuton. — A) Ni observas lernantojn 
en niaj kursoj, kiuj komence montras 
tre bonan lernvolon k komprenemon, 
sed tamen en iu momento forlasas 
la kursojn k absolute ne plu pensas 
pri esperanto, aŭ — se ili pensas pri 
ĝi, kun ia malamikeco, kiu igas ilin 
ofte veraj kontraŭuloj k ma/pro- 
pagandistoj de nia ideo k movado. 
Ni vidas ankaŭ finlernintojn, kiuj 

praktikas pli malpli grandskale esp-on 
dum pluraj jaroj. Kaj tiam venas 
ankaŭ momento, kiam ili naŭziĝas k 
turnas Ia dorson al la pioniroj de la 
movado, k oni ne plu sukcesas skui 
ilin al nova enviciĝo en la esperantista 
armeo. La registro de SAT, ekde la 
fondiĝo ĝis hodiaŭ, kun siaj multaj 
ŝanĝoj, eksiĝoj, aliĝoj, re-eksiĝoj, re- 
aliĝoj, ktp, atestas frapante pri la 
dirito. Persistemo ! Oin ne atendu de 
multaj ! Vanta iluzio. 

Oni emas riproĉi k respondccigi 
kursgvidantojn, estrojn de grupoj k 
asocioj pro la perdoj de membroj aŭ 
lernantoj. Tio estas facila maniero, 
sed ofte maijusta. Kiam cn Ia K-doj la 
konvinko pri la neceso k grava 
signifo de nia movado ne estas sufiĉe 
disvolvita, ĉia predikado estas vana. 
Do, jen ekslernintoj, kiuj grupiĝas 
kun la plej tcruraj kontraŭuloj : la 
indiferentuloj, la apatiuloj, tiuj, sur 
kiujn superrege efikas rilate nian 
aferon la leĝo de 1’inerto. 

Alalfacila pensosporlo. 

Mi rezignas Iaŭvorte citi, kion 
skribis antaŭ kelkaj semajnoj al ni 
aktiva esp. instruanto en Neder- 
lando. La esenco de liaj diroj estas, ke 
eĉ en liu ccntro de lab. esperantista 
aktiveco, kia estas Nederlando, k kie 
ĉiuj LEA-anoj ricevas « S-ulo »n. nur 
malmultaj kapablas k provas vere 
tralegi la gazeton k ĝui ĝian enhavon, 
utiligante ĝin por si mem k por sia 
medio. Ankaŭ el aliaj landoj ni jam 
aŭdis similajn dirojn. Esperanto estas 
malfacila pensosporto; oni bezonas 
grandan volon por finakiri ĝin ; pri 
tio devus konscii ĉiuj Gek-doj k ili 
ne devus malesperi ĉe la unuaj mal- 
sukcesoj. Neniu el ni povas aserti, 
ke li tuj dekomence tralegis senpene 
esperantajn librojn k gazetojn. Sed la 
plezuro iom post iom akiri tiun kap- 
ablon estis certe grandega por ĉiu 
lldela adepto de la zamenhofa lingvo ! 

Ne estas laboristoj speciale dotitaj 
k pli lernkapablaj, kiuj atingis per- 
fektan lingvokonon, sed estas tiuj, 
kiuj persistis kun firma decideco. 
Estas tiuj, kiuj arde deziris posedi la 
lingvon, ĉar ili estas konvinkilaj pri 
ĝia granda valoro por la laborista 
klaso. 

Temas pri balalilo ! 

Sed ĉio tio ne klarigas ĉion. La 
problemo koncernas la tutan hom- 
aran evoluon. La individuoj lern- 
antaj esp-on, restus sendube daŭre 
interesitaj k aktivaj por nia afero, se 
nia epoko sekvus rektlinie la vojon, 
kiu bezonigas esperanton, t.e. Ia vojo 
al progreso k kultura sociordo. 

Sed tiel ne estas; la naciismo, la 
faŝismo, la militismo estas pligrandig- 
antaj siajn influon k forton, k ili 


sentigas sian sufokan premon sur 
nian esperantan movadon. Tio kom- 
prenigas, kial restas nur la plej kon- 
vinkitaj, la plej firmaj en niaj vicoj... 

Kaj tial nia afero vere staras sur 
multe pli vasta bazo ol multaj pen- 
sas. Gi staras en la unua vico ĉe la 
fronto de la granda batalo kontraŭ la 
mondreakcio : la neekzisto de nia 
movado signifus realan malfortigon 
dc la batalfronto kontraŭ faŝismok 
ŝovinismo. Ilavante esperanton, ni 
pli efike, pli trafe kontraŭbatalas la 
malbelegan hidron; havante esper- 
anton, ni estas pli bone ekipitaj en la 
batalo. 

Tion devus ĉiuj Gek-doj bone kom- 
preni; tion devus kompreni ankaŭ la 
lernantoj de nia lingvo, ĉar tiam ili 
ne facilanime forlasus la studadon ĉe 
la unuaj malfaciloj renkontitaj ; tion 
devus kompreni ĉiuj abonantoj al 
niaj gazetoj, tiam ili penus legadi ilin 
trae k ĝisfunde ; tion devus kompreni 
ĉiuj membroj de nia organizo, tiam ili 
aktiviĝus, ĉiu laŭ sia povo k ĉe sia 
frontoparto. 

Komprenantc, ke mondlingvo estas 
vere efikplena batalilo por la prolet- 
aro, ni kun dankemo memoras je la 
2-a de junio pri Ia publikiĝo — antaŭ 
47 jaroj — de tiu modesta broŝuro, 
kiu enhavis la unuan gramatikon de 
esperanto, k pri ĝia same modesta 
kiel genia aŭtoro. 

N. H. 


Valencio, 

scenejo de la 14-a Kongreso 

Por la fremda vizitanto, prccipe 
por tiu devenanta el norda lando, 
Valencio prezentas kuriozan k altiran 
aspekton de suda urbo. La influo 
greka k araba rimarkiĝas tiel ĉe la 
muroj, kiel ĉe la spirito de ĝiaj 
loĝantoj. 

Nu, la Valencia homo estas persono 
facile eksteriganta siajn sentojn k 
rapide reaganta antaŭ ĉio, kio pli mal- 
pli povas impresi lin. 

La Valencia popolo tamen ne estas 
tiel sprita kiel la Andaluzia, sed ĝia 
viglo k pretemo por ĉia entrepreno 
igas ĝin simpatia, kvankam kelkafoje 
sian taskon ĝi ofte ne elfinas. 

Ĝia agmaniero, precipe por arta 
verko, bildiĝas per la ofte uzata 
Valencia esprimo : «Pensal y fel » 
(t.e. « Pensita k farata »), per kio oni 
montras, kiom malgranda tempa dist- 
anco ekzistas ofte inter la genezo de 
ideo k ĝia praktika realigo. 

La fremdulo nin vizitanta povas 
admiri en Valencio ne originalan 
urbon laŭ la historia vidpunkto — 
kiel ekzemple Toledo — nek ankaŭ 
gravan modernan urbon kun kosmo- 
polita mieno (malgraŭ tio ke gravajn 


reformojn oni lastatempe faris), sed 
urbon, kies ĝenerala aspekto k ĉir- 
kaŭanta kamparo donas al ĉiu ian 
optiinisman impreson, kiu momente 
forgesigas, ke en la mondo ekzistas 
hoinoj klopodantaj akrigi inalkonsen- 
ton bazitan sur pretendaj diferencoj 
rasaj k rangaj. 

Aliflanke, la Valencia popolo estas 
ĝenerale preta lielpi la fremdulon, eĉ 
se ne ekzistas rilate al li tia homa 
ligilo, kiel okazas inter ni, esperant- 
istoj. 

Io interesa por la vizitanto de nia 
urbo estas la popolaj moroj. Al la 
partoprenontoj de la SAT-a kongreso 
orezentiĝos la okazo ilin admiri, ĉe 
!.a kantoj k dancoj okazontaj dum 
Valenciaj foiraj festoj. Oni observas 
facile la araban parencecon de tiaj 
artaj esprimoj. 

Himarkinda estas ankoraŭ la amo 
de la Valenciaj virinoj por la floroj. 
Ne estas tiel kutime, kiel ekzemple en 
Andaluzio, ke lloroj ornamu fenestr- 
ojn k balkonojn, sed tamen floroj 
estas multnombre kulturataj en Va- 
lencio, por kontentigi 'spiritan bezo- 
non de ĝiaj loĝantoj k eĉ, multaj el 
ili, por esti sendataj eksteren. 

Ne troviĝas gravaj montaroj prok- 
sime al la urbo, k la konsekvenco 
estas, ke lokoj por ekskursoj ne estas 
tre variaj, sed, ŝanĝe, la ebena 
aspekto de 1’grundo permesas admiri 
amplekse k plenvide la senkomparan 
belecon de la Valencia kamparo. 

Tia estas la scenejo, en kiu la SAT- 
anoj, esperantistoj nin vizitontaj tra- 
vivos la kongresajn tagojn. Por ni, 
proletoj, kiuj tiom celas plifortigi 
solidarecajn ligilojn kun la fratoj de 
1’diversaj kontinentoj, la restejo — 
ni esperas — estos ŝajne adekvata. 

j. v. 


Por nia Kongreso 

Bona ekzemplo de la danaj K-doj. 

Ne povante aranĝi kongreskar- 
avanon, eĉ ne povante pagi individue 
la kongreskotizon pro la malalta 
valoro de la dana krono, la K-doj el 
Odense cirkuligas Iiston, por almcnaŭ 
monsubteni la Kongreson de SAT. 
Tiu ĉi ekzemplo estas tre imitinda 
ankaŭ por K-doj alilandaj, ĉar multaj 
povas kontribui tiucele sumeton. La 
Odense-anoj alvokas tute aparte la 
Kopenhaganojn partopreni en tiu ĉi 
agado. 


BELGIANOJ, ATENTU ! 

MODIFO EN LA TARIFO : Kotizo kun 
« S-ulo » de nun kostas 5.50 belgojn jare, 
(anstataŭ 6.— belg. ĝis nun); kotizo kun 
«S-ulo» k «Senn. Revuo» 11.— beig. jare 
(anst. 12.— ĝis nun). 

14-a Kongreso de SAT 

en Valendo (Hispanio) 


3.-8. aŭgusio 1934. 


Kvina Komuniko 


Fervoja^ rabato.' — Ciu kon- 
gresano, kiu por veni al Valencio tra- 
veturos pli ol centj kilometrojn, ĝuos 
40 % da rabato sur ĉiuj hispaniaj 
fervojlinioj. A1 ĉiu aliĝinto ni liveros 
identigan netransdoneblan fervojkar- 
ton, nepre necesan por havigo de la 
favora veturbileto. Ciu atentu bone 
pri la esperantlingva resumo de la 
privojaĝaj instrukcioj, donitaj sur 
aparta folio. Jcn proksimuma vetur- 
kosto de kelkaj urboj al Valencio, sen 
delcallculo de la nomita rabato : 


Cerbere . 

.... 42 pesetoj 

Marseljo. 

. 85 » 

Argel . 

.... 87 

Lisbono . 

. 100 » 

Oenevo . 

_ 120 . 

Parizo. 

.... 135 » 

Bruselo. 

. 181 

Prago . 

. 190 » 

Londono . 

. 215 » 

Amsterdamo. 

. 235 » 

Kopenhago . 

. 265 » 

Stokholmo. 

.... 367 


La ĝisnuna stalo, ke nia librosloko 
iroviĝis en pluraj deponejoj, povis esti 
nur provizora, ĉar ĝi perdigis al la 
prizorganlo, per la vojoj tien k reen, 
multe da letnpo. Ankaŭ mankis loko 
por pakado. Ni nun luis sufiĉe vastan 
ejon kun brelaro, kiu servos kiel 
librodeponejo k oficejo samiempe ; lie 
oni trovos deĵoranton dum tri tagoj de 
la semajno (mardo, ĵaŭdo, sabato), 
k ĝia adreso eslas de nun la adreso 
de la Sidejo de SAT, k samtempe de la 
Adminislracio k Redakcio, nome SEN- 
NACIECA ASOCIO TUTMONDA, 
67, avenue Gambetta, Paris (20). 
Ciu bonvolu bone noli lion en sian 
memoron k de nun sendi ĉion, kio 
rilalas al SAT, nur al la nomila 
adreso (ankaŭ monsendojn). 

Neniam k en nenia okazo adresu 
poŝtafojn je la nomo de la redaktoro !! 

La poŝlĉek-konioj ne eslas tuŝataj 
per liu ĉi adresŝanĝo, — krom tiu en 
Leipzig, kiu ĵus estis likvidita, k la 
saldo konfiskita (1) de la Polico. — 
Ni ripelas, ke el landoj, kie ni ne. Iiavas 
poŝtkontojn, oni pagu per ordinara 
poŝlmandato, aŭ per bank-ĉeko tekslita 
je la notno dc nia Sekrelario « BAN- 
NIER ». 

La adresoj antaŭaj (23, rue Boger, 
k 14, avenue de Corbera), ne plu eslu 
uzalaj I 


La fervojkarton ni sendos komence 
de julio kune kun afiŝeto kun dcsegno 
pri la kongresmarko. En la sama ko- 
verto ni donos lastajn instrukciojn 
pri la akceptejo, ktp. 

Disertoj. — Gis nun sin anoncis 
por diserti dum la kongres-tagoj, nur 
ia fama poeto k prezidinto de la Kata- 
luna Esperanto-Fcderacio, K-do Jau- 
me Grau Casas. Bonvolu anonci vin 
kiel eble plej baldaŭ. 

Grava aliĝo. — Aliĝis oficiale la 
Kongreson la Hispana Socialdemo- 
krata Partio. Ni atendas la aliĝon 
ankaŭ de ceteraj organizoj. 

Kamarado ! Se vi bedaŭrinde ne 
povas persone partopreni nian 
XIV-an, kial vi ne partoprenas ĝin 
spirite k sendas donaceton ? Ciuj 
atentu bone pri la adreso de 1’Organ- 
iza Kongres-Komitato : str. Ilorno del 
Hospitai, 12, Valencia. 


Ci loke ni volas espritni nian 
dankon al la mullnombraj Parizaj 
K-doj, kiuj libervole bonvolis helpi al 
ni dum lula tago ĉe la translokigo de 
la libraro k arĥivaro. 

* 

* * 

En kunveno de la 9 -a de aprilo, la 
Pariza SAT-rondo eleklis unuanime 
en la Komilalon K-don Glodo (SAT- 
ano 50,), kiu jam seninterrompe ekde 
la fondo de SAT ĝis la lasla jaro eslis 
Direkciano, anstalaŭ K-do Devaren, 
kiu pro profesiaj kaŭzoj devis cksiĝi. 

Pl .- Komitalo. 

;•••••••• . ... 

: La Vojo al Sukceso ! : 

• Jen la ŝtuparo sekvenda I Tralegu: • 

• 1. PETHO, lernolibro, G-a eldono S 

• (multe ilustrita, laŭ vivanta 

J metodo). Prezo : 6 fr. fr. 

• 2. UNUA LEGOLIBRO, 104 paĝ- S 

oj, ilustrita ; tre varia materialo. 

• Prezo : 6 fr. fr. 

• 3. FABELOJ de Hermvnia Zur S 

• Mŭhlcn, trad. el la germana. 

; Facila Jaborist-tendenca legajo. 

; 56 paĝoj. Prezo : 3 fr. fr. 

Kaj poste — vi petos plue, k vi ; 
trovos laŭ via deziro multajn, vari- ; 

ajn legajojn laŭ la SAT-Katalogo. I 

ĉiujn mendojn aciresu nur al: Z 

S SAT, 67, avenue Gambetta, PARIS 20. 

• z 
^••••••••••••••••••••••••••••••••••••••••••« 


EL LA REDAKTEJO 

Deziraro de la redaktoro. 

Necesas paroli kelkajn vortojn pri 
kunlaborado al niaj gazetoj. Bona 
observanto konstatos, ke ni havas 
nur relative malmultajn konstantajn 
kunlaborantojn inter la SAT-anaro. 
Certe, eĉ kun la helpo de mahnultaj 
regulaj k spertaj kunlaborantoj niaj 
revuoj povas havi aspekton varian, 
logan k interesan. Sed kial limigial 
malgranda grupeto la aron da kun- 
laborantoj ? La gazetoj devas ja 
speguli la spiritostaton k la aspirojn 
ne de elito, sed de la tuta anaro. 

luj K-doj diros : « Nu, se mi sendos 
skribaĵon al Parizo, la redaktoro mal- 
akceptos ĝin; li trovos ĝin tro longa, 
tro mallerte verkita, tro fanfazia, 
ktp. Povas esti; sed povas esti 
ankaŭ, ke ĝuste en via raporto trov- 
iĝas treege interesaj informoj, kiujn 
nia legantaro sciavidas. Kaj en tiu 
okazo la lingvo de la verkaĵo ne ludas 
gravan rolon. Car la redaktoro mem 
rcbakos vian verkaĵon k donos al ĝi 
lingvan k stilan veston konvenan. 
(Tio tainen ne signifas, ke oni simple 
malzorgu la Iingvan llankon aŭ la 
eksteran aspekton de la manuskripto, 
skribantc sur rotacipapero, poŝform- 
ataj folietoj aŭ fianke ĉe la inarĝenoj ; 
manuskripto povas esti plume skrib- 
ita, — ni ĝin rekopios maŝine por la 
presejo, — sed ĝi estu skribita alme- 
naŭ legeble !). Se ne plene aperos via 
raporto, vi povas esti certa, ke aperos 
almenaŭ la plej interesa parto. Abun- 
do da manuskriptoj permesas al ni 
elekti la plcj taŭgajn, k ni povas doni 
konsekvence maksimume interesan 
enhavon al la gazetoj. 

Novaj esperantistoj k SAT-anoj 
devas atenti, ke principe ni mal- 
akceptas artikolojn verkitajn en pol- 
emika forino kontraŭ alia klasbatala 
tendenco reprczentita en SAT (ekzem- 
ple atakojn al socialdemokratoj, al 
komunistpartianoj, ks). Nia Statuto 
rajtigas nin rifuzi tiajn verkaĵojn. 
Ni nur en esceptaj kazoj akceptas 
jrnre teoriajn konsiderojn rilate la 
laboristan movadon, nome nur tiam, 
se el ilia publikiĝo povas rezulti ia 
pozitiva k senpera utilo por la legant- 
oj, k se la artikolo atestas pri mem- 
stara pensado de la verkinto. 

Tre volonte k prefere ni akceptas 
rajiortojn riĉajn jc informoj jiri stato, 
vivnivelo, bataloj de la laboristaro. 
Informojn pri aktualaj politikaj okaz- 
intaĵoj ni akceptas nur, se en ili 
speguliĝas jiersonaj travivaĵoj, aŭ se 
estas deduktitaj el ili valoraj konsid- 
eroj, kiuj pligravigas k plilarĝigas la 
signifon de la teino, aŭ se la koncernaj 
informoj, kvankam sufiĉe gravaj de 
lab. vidpunkto, ne trakuris la tut- 
mondan nacilingvan gazetaron. 


Nova adreso de SAT ! 

Por la literalura parto de « Senn. 
Revuo » ni krome deziras tradukojn 
(precipe prozajn) de ne tre longaj 
fragmentoj el la nacilingva proletten- 
denca literaturo (modelo : ia ĝisnunaj 
numeroj de « S. R.»!). 

Por La Lernanlo ni atendas ĝener- 
alan mobilizon de la finlernintaj 
kursanoj k de ĉiuj K-doj, kiuj sentas 
sin nekapablaj verki por la grandaj 
fratoj de « L. L. », por « S-ulo » k 
« S. R. ». Via okulo ŝtelĉasu trafajn 
anekdotojn, rakontetojn k humoraĵ- 
ojn k esperantigu ilin senkompate por 
utiligo en « L. L. ». Originalaj rakont- 
etoj k priskriboj kompreneble ankaŭ 
estas bonvenaj. Sed... evitu nepre 
sendi al ni banalaĵojn aŭ spritaĵojn, 
kiuj jam estas tro konataj tutmonde, 
ĉar tro ofte jain presitaj k tro mal- 
novaj. Nia « humora angulo » abome- 
nas la maispritaĵojn, k tiurilate nia 
paperkorbo ĉiam estas sufiĉe vasta... 
Ni diris. 


CE LA LABORISTAJ 
ESPERANTO-ASOCIOJ 


Kompleliga raporlo pri la Kongreso 

de N.F.L.E. 1 

Ni ĉerpas el « Laborista Esperant- 
isto » (n-o 4) : Unuafoje NFLE-kon- 
greso okazis en Flandrio, parto de la 
ncderlandlingva teritorio, kie la org- 
anizo nur antaŭ kvin jaroj komencis 
veki la intereson de ia laboristoj por 
nia afcro. La kongreson vizitis 550 
anoj malgraŭ la granda distanco 
(inter kiuj ĉ 100 delegitoj el 71 sek- 
cioj). Aparte menciinde estas, ke la 
intereso por la kongreso restis ambaŭ 
tagojn, tiel ke ĉe la fermo ne malpli 
ol 350-400 ankoraŭ ĉeestis. La fakto, 
ke unuafoje ia kongreso oficiale estas 
akceptita de la urbestraro k ĝuis la 
favoron de ekskurso tra la haveno 
prezentita de ĝi, dum krome la urbo 
zorgis pri plantornamo de la salono, 
montras sufiĉe la aktivecon k bon- 
volon de la antverpenaj K-doj. Estis 
skabeno Verepl , kiu salutis Ia kongres- 
anaron nome de la urbo. K-do Vaŭl- 
haber, la prezidanto de la Federacio, 
respondis, emfazante la celadon en- 
konduki esp-on en la lernejaro. Post 
diversaj kritikoj k respondo de estrar- 
anoj okazis la aprobo de la agadra- 
portoj k de la gvidado, kontraŭ unu 
sckcio (Amsterdamo VI). La kongreso 
restis ĉe la antaŭjara decido, liveri 
« S-ulo »n al ĉiuj membroj. La proks- 
ima kongreso okazos en Bussum. 

Okazis en la dua tago SAT-kun- 
veno, kie oni per 32 kontraŭ 30 voĉoj 
decidis (ĉc 10 sindetenoj) ne elekti 


1 Nederl. Federacio de Lab. Espcrantistoj. 


regionan SAT-peranton, k la jam 
menciita parolado de K-do Lanti. 1 
Post finpritrakto de diversaj proponoj 
K-do Faŭlhaber finparole diris i.a. : 
« E1 niaj priparoloj dum tiii ĉi kon- 
greso estu al vi klare, ke nia Feder- 
acio povas daŭrigi sian laboron laŭ 
sia nuna skalo nur, se ĝi baziĝas sur 
la devizo, ke ni evitu ĉion, kio povas 
disigi nin, k serĉu ĉion, kio povas nin 
unuigi ! » — 

En Nederlando SAT havis je la 
1. jan. — 389 membrojn en 68 lokoj, 
en Flandrio 47 m. en 2 lokoj. (En 
1932 la membronombro estis 271.) 

La movado en Danio 

Lastatempe la situacio en la Oden- 
se-a loka movado estis tre komplika. 
La nomo de nia klubo estas « Unu- 
eco », sed regis en ĝi plej akra mal- 
unueco k personaj konlliktoj. Kelkaj 
K-doj foriris por fondi propran grup- 
on « Antaŭen ĝis la celo », kiu intencis 
IPE-aniĝi. La tiama prezidanto de 
«Unueco», K-do Sorensen, inter- 
rilatis kun Ia sckretario de IPE k 
malcbligis al « Antaŭen ĝis la cclo » 
aliĝi al IPE, ĉar «fondo de nova 
klubo estas nekomunista ago; oni 
devas resti kiel opozicio en la ekzist- 
antaj organizoj »! Se nur la IPE-anoj 
ĉiam memorus tion. Poste K-do 
Sorenscn mem aliĝis al IPE. Kom- 
preneble ĉiu laboro por esp-o, kursoj 
ktp suferis en tiuj cirkonstancoj. 

En ĉefkunvcno, la 6. aprilo, « Unu- 
eco » i.a. elektis novan estraron kun 
SAT-anoj Simonsen k Laŭlund kiel 
prezidanto k kasisto. Espereble tio 
estas komenco de nova epoko por 
nia loka movado. — Meze de marto 
4 lokaj SAT-anoj fondis SAT-rondon 
kun la nova, tre aktiva K-do Simon- 
sen kiel peranto. La 20. aprilo ni pro- 
pagandeele aranĝis esp. diskutadon 
pri la internaciaj organizoj. K-do 
H.P. Nielsen paroladis por SAT k 
K-do Sorensen por IPE. La diskuto 
estis sufiĉe akra ! Bedaŭrinde nur 
20 aŭ 21 Gek-doj ĉeestis. Invititaj 
estis ankaŭ UEA-anoj, kiuj brilis per 
sia foresto. Hodiaŭ ni estas 7 SAT- 
anoj ĉi tie, k plej baldaŭ aliĝos 
ankoraŭ 2-3 K-doj. Niaj laborcirkon- 
stancoj estas tiom malfacilaj, ke ni 
tre ĝojas pri ĉiu unuopa K-do, kiu 
aliĝas. Aldonu en la Jarlibro : Adreso 
de peranto por Odense: K-do S. Si- 
monsen, St. Graabrodrc str. 24. 

rii 882 .; 

Jarkunveno deL.L.E. en ĉeĥoslovakio 2 

Gi okazis la 1-an de aprilo en La- 
borista domo «Peklo» en Plzen. 
Ĉeestis 21 membroj, kiuj reprezcntis 
la grupojn Aŝ, PIzcn-Kulturo, Plzen- 
Peklo, Plzen-^kodovak, Tluĉna k 

1 Ci aperos antaŭvideble en formo de broŝuro. 

* Laborista Ligo Esperantista = L.E.A. 


Nyrany. Estis elektata nova Komit- 
ato el Plzenaj K-doj, post akcepto dc 
la raporto. Laŭ propono de 1’Stonava 
grupo la kotizo por izoluloj nun egalas 
tiun de grupmembroj (4 kĉ). Duona 
kotizo por senlaboruloj, kiuj post 
peto fine eĉ povas tute liberiĝi de 
kotizpago. K-do Breŭer-Bratislavo 
faros dum la somero propagand- 
paroladojn tra la regiono. La ĉeĥa 
eldono de « Lab. Esperantismo » estas 
sendita senpage al multaj adresoj. La 
kunveno malakccptis proponon, ke 
ĉiu ano de la Ligo iĝu aŭtomate SAT- 
ano (laŭ la holanda ekzemplo), por 
neniun devigi: La Gek-doj mem studu 
tiun aferon k decidu tute memstarc. 
Ni deziras eviti fermentadon inter 
niaj meinbroj, ĉar ankoraŭ ne ĉiuj 
aprobus tiun ĉi decidon. 

Laŭ « Bulleno de L.L.E. » (n-o 9). 


Holanda karavano al Valencio 

Por tiu ĉi karavano anoncis sin jam 80 
Gek-doj. Tio superas cĉ la fantaziojn de Don 
Kifioto. ŝajnas, ke en Holando neniu povas 
kontraŭstari la bonkorajn invitojn de niaj 
Valenciaj Gek-doj k ĉiu propraokule deziras 
vidi, ĉu iliaj vizaĝoj vere similas iliajn afablajn 
vortojn. 

V. 


Plena Vortaro de Esperanto 

Fine ni dissendas kun tiu ĉi n-o de 
« S-ulo », prospeklon pri la 2-a eldono 
de la Plena Vortaro. Ne necesas ĉi lie 
priskribi la valoron de tiu ĉi verko; 
cetere la prospekto reliefigas sufiĉe ĝian 
ulilon. 

La prezo estas 60.— fr. fr. plus 
afranko. Al SAT-anoj ni vendos ĝin 
nele por 54.— fr. (afranko je nia 
ŝarĝo), sed r\ur al la rnembroj aklivaj, 
kiuj kolizis seninlerrompe depost janu- 
aro 1933. Al la aklivaj novuloj nur, sc 
ili kolizis jam por la lula jaro 1934. 

Ni averlas, ke ĉar la eldono estas 
finance tute aŭtonoma (ja SAT inves- 
tis nenian kapilalon en ĝin), ni 
akceptos nur kontantajn pagojn; lio 
signifas, ke ni rifuzos pagojn per 
debeligo de kredilora konlo ĉe SAT. 

Atentu ! la ekspedo ne komenciĝos 
aniaŭ la 10-a de junio. 

Nekrologo 

La 2(i-an de aprilo 1934 mortis 
post longa, kruela malsano, K-do 

FERD. SEIDL (16.462), Vieno. 

Kunfondinto de ISE, li forlasis 
SAT k estis redaktoro de «La 
Socialisto ». En antaŭaj jaroj li 
kunlaboris inteligente k fervore al 
« S-ulo ». Post la febr. okazajoj en 
Aŭstrio li senhezite re-aliĝis al 
SAT, konfesante, ke la « historio 
decidis kontraŭ ni » (t.e. ISE). La 
fatala sorto ne plu lasis al li tem- 
pon denove labori en niaj vicoj. 

Sinceran kondolencon al lia 
edzino ! 

TRA LA ESPERANTA GAZETARO 

Enigmaj «sendependiĝoj ». 

Deklari sian organon «sendependa », ĥajnas 
fariĝi laŭmoda ĉe la esperantistaj gazet-eldon- 
antoj. La Jung-a « Ileroldo » estis la unua, sed 
delonge ĝi ne plu cstas la sola. Pli sincera ja tiu- 
rilate estas « La Pirato », kiu konsentas nur... 
relativan liberecon en siaj kolonoj ! Sed jen la 
nova fakto : la sen ia dubo laborist-tendenca 
ĉinia gazeto «La Mondo», kiu aperas regule 
monate, nomiĝas subite «sendependa organo de 
esp. movado en Cinio ». Ni tralegis ĉion, kio 
estas skribita esp-Iingve en tiu ĉi unua «sen- 
dependa » n-o (januaro) — parto de la teksto ja 
estas ĉinlingva — sed ni ne povis eltrovi, en kio 
konsistas la ŝanĝo per la sendependiĝo. La 
tendenco de 1’artikoloj restas la sama : favore al 
komunismo k kontraŭ imperiismo. Novajo estas 
la lingvoscienca aldono. E1 la ĉefartikolo de 
C. Cen ni volas citi la konkludon : «... Cinio 
longe dormis, sed kiam ĝi vekiĝos, tio estos kiel 
vekiĝo de leono. Ke nia (esp.) afero havas prom- 
esplenan prospekton cn tiu vekiĝanta leono, cstas 
ja ne kontraŭdiskuteble. Cinaj esp-istoj, batal- 
ante per esp-o por la sendependeco de sia nacio, 
plenumos grandan taskon k la plua evoluo de 
esp-o dependas de orientanoj, k donos novan 
forton al nia movado... » x Nenio nova do en 
Oriento : ĉe avangarduloj la nacia liberigo estas 
formulo preferata al tiu de emancipo per klasa 
batalo (ekspluatatoj kontraŭ ekspluatantoj) ! 

La Sucta Slelo, aperanta en Jugoslavio, sende- 
pendigis sin ankaŭ, nome, de ĉiuj «Ligoj ». 
Praktike la afero aspektas tiel, ke ne piu aperas 
«Laborista paĝo » en tiu gazeto, kiel antaŭe. 
Ne tre domaĝas, fakte, ĉar tiu «Laborista » 
paĝo enhavis kelkfoje nenion alian ol represon 
de litcraturaĵo (ekz. el «S. R. »); ĝi estis sekve 
sensignifa por la organizaj progresoj de la 
jugoslava lab. esp-istaro. 

Ilcrooj de Vllomaro. 

En tiu revuo sen alia gvidlinio, ol prezenti 
esperantigitan literaturon, en tiu brasika ĝard- 
eno, en kiu kreskas ĉiukoloraj, ĉiunuancaj k 
ĉiuspecaj brasikokapoj, salatoj k mikslegomoj, 
— kia estas « Literatura Mondo », aperis ankaŭ 
(en n-o de marto-aprilo) artikolo de Georgo Verda 
pri la savo al la membroj de 1’ekspedicio de 
«ĉeluskin ». G. V. uzas la okazon por laŭdi la 
homan solidaron : « Pri tio ja temas : ke ĝuste 
nun, en tempo de cinika egoismo, kiam la ideo 
de homeco k solidareco rcfalis en foran antikv- 
econ, kelko da bravuloj pruvis al ni, ke ni eraras, 
ke la homa animo tute ne falis ankoraŭ tiom mal- 
alten — ili fariĝis vivanta universitato (licll N.B.) 
de bela optirnismo, k kiel longe ekzistos sur nia 
tero Kamanin-oj k Uŝakov-oj k Schmidt-oj, tiel 
longc ni firme alte-tenos la standardon de hom- 
eco, de solidareco k nobla idealismo ! » 

Tute konsentite : la sovetiaj herooj mcrilas 
ĉies laŭdon k admiron pro sia nobla faro. Sed 
per kiu mezurilo G. Verda juĝas la epokon, kiun 
li travivas, kiel spccialc senaniman —* koinpare 
kun antaŭaj ? Evidente, okazas ĉiutage tiom da 
friponaĵoj k malnoblaĵoj, ke la noblaj agoj 
Sajnas esceptoj, sed — ĉu en pli fruaj epokoj ne 
estis simile ?... Malpli da senpripensaj frazoj, 
sinjoroj ĵurnalistoj I 

n. n. 

La «Prolela V 060 » en Hispanio. 

Antaŭ ni kuŝas la duonjarkolekto de la organo 
de PUIL (Prolet-Esperantista Unio de Iber- 
Amerikaj Landoj) ampleksanta du numerojn pb 
kvar paĝoj, kvankam laŭanoncc ĝi aperu ĉiu- 
monate. Tio estas tre bedaŭrinda fakto, ĉar la 
esperantista iaborista movado estas pli granda ol 
supozigas la eta gazeto. 

Prave pledas la « Proleta Voĉo » pri la aliĝemo 
de la proletoj al la neŭtralaj organizoj. Sed, ĉu la 
kaŭzo de tio ne devenas de la mallarĝa ideologia 
bazo k de la tro doktrinema enhavo de la gazeto, 
kiu estas laŭ nia scio Ia sola iberia esp-laborista ? 

1 Mi citas senŝanĝe la ne tre klare konstruitan 
frazon. — jV. B. 


La du numeroj enhavas preskaŭ nur hispan- 
lingvaĵojn, inter kiuj Ia artikolo « Nia idearo » 
okupas preskaŭ 4 paĝojn ! Certe, la teoria fun- 
damento de iu movado estu pristudota, sed ĉu la 
neceso de esperanto por nia batalo ne estas 
evidenla ? Cu PUIL ne havus pli da sukceso, 
transformante Ia P.V. en propagandan gazeton, 
kiu instigu la prolet-esperantistojn al profunda 
studado de nia lingvo k donu regulo stimulojn al 
la hezitemaj lernantoj ? Kaj fine : La fajrero de 
1’ entuziasmo ekfiamas nur, kiam ekzistas 
intima interligo kun internacia asocio. Sekve, 
hispanaj K-doj, la manon al SAT ! 7/. P. 


Restu fldelaj ! 

Ni direldas tiun vokon speciale al 
kelkaj nederlandaj Gek-doj, kiuj durn 
lonfiaj jaroj eslis rnembroj de SAT, 
sed ne renovigis sian membrecon en 
liu ĉi jaro. Kial ? Kredeble ili forgcsis 
la kotiz-pugon, pro lio ke ili kiel feder- 
acianoj ricevas jarn regule la gazeton 
« S-ulo », k ili pensas cble, ke per tio 
ili reslas mernbroj de nia Asocio. Sed 
tio lasla ne eslas vera. La ricevo de nia 
gazelo per la konlraklo kun N.F.L.E. 
ne signifas, ke la abonanloj ankaŭ 
estas mernbroj de SAT ! I J or esli 
SAT-anoj, ili devas pagi sian spe- 
cialan kolizon, kiu esias tre malalta 1 
pro la faklo, ke al N.F'.L.E. ili 
pagas la parlon por la gazelo. Ankaŭ 
ne forgesu, kc allerne kun « S-ulo » 
(norne la 10-a/i de ĉiu rnonalo) aperas 
« Scnnacieca Revuo » flG -paĝa, ilustr- 
ila, kun sama formalo kiel « S-ulo ») ; 
ni opinias, ke ĉiu K-do-mernbro, kiu 
ne eslas senlabora, povus aboni ankaŭ 
al tiu ĉi Revuo, kiu eslas vere riĉenliava 
je informoj k dokumentoj k krorne pre- 
zentas grandan parton da literaturajoj. 

Nederlandaj eks-rnembroj, re-aliĝu 
al SAT ! Rcslu fidelaj ! 


Kelkaj jugoj pri « S-ulo » 

(E1 lastatempe ricevitaj skribaĵoj). 

« ... mi dcvas esprimi al vi mian 
plaĉon k kontcnton pri «Scnnaciulo».» 

//. Brukenberger (9877), (Esp. instruanto) 

Zandamo. 

« Mi treege ŝatas « S-ulo »n k « Senn. 
Revuo »n. Mi neniel povas esti sen ili. 
Kresku la SAT-afero !» 

/?. Barta ^8207^, Denvero. 

« Komence de oktobro 1933 mi 
aliĝis al SAT k abonis al « S-ulo » k 
la Revuo. Mi tre ĉagreniĝas, K-doj, 
ne povante renovigi la abonon, pro 
tio ke mi baldaŭ devos plenumi milit- 
servon La noblaj celoj dc nia Asocio 
k miaj novaj esperantistaj K-doj tut- 
mondaj entuziasmigis min... » 

18 799 (Francio). 

« Mi gratulas vin : ambaŭ, « S-ulo » 
k « S. R. », estas bonege redaktataj, la 
legaĵo tre interesa. Daŭrigu la bonan 
laboron !» 

Th. Atdivorlh (18 876), Bedvaso. 

1 1,50 guld. jare; 4 gd. jare kun «S. R. ». 


EKSAMIKOJ 

Kiam la Hitler-movado kaptis la 
potencon, estiĝis baldaŭ amikeca 
kontakto inter la brun-ĉemizuloj k la 
italaj faŝistoj. La unuaj vojaĝis al 
ItaJio k entuziasmaj italaj faŝistoj iris 
Germanion por ekkoni la benitan 
efikon de ambaŭ faŝismaj reĝimoj. 

Tiuj tempoj jam pasis, k en « Der 
Deutsche » (La Germano), la organo 
de d-ro Lej, la ĉefo de la germana 
laborfronto k en « Lavoro fascista » 
(Faŝista Laboro) la « sinjoroj » nun 
mem skribas tion, kion la kontraŭ- 
faŝistoj ĉiam asertadis. Laŭ la germ- 
ana raportisto la italaj balotoj de la 
25-a de rnarto (al la faŝista parlam- 
ento) ne estas aŭtentikaj, ĉar « nur 
iom pli ol 25 % el la itala loĝantaro 
poscdas la elektorajton k oni devas 
pagi por tio imposton de 100 liroj. 
Tiel la mizeruloj ne povas partopreni 
en la balotoj, io, kio en Germanio ne 
ekzistas ». 

Kion respondis la «Lavoro fa- 
scista » ? 

« Kio rilatas al la antagonismo inter 
kapitalo k laboro, ni volonte konfesas, 
ke Germanio jam pli progresis ol 
Italio, ĉar efektive la naci-soeialismo 
likvidis ĉiun kontraston inter kapitalo 
k laboro tre simple k travideble : Gi 
ligis la laboristojn ĉe manoj k piedoj 
k transdonis ilin tiel al la kapitalistoj.» 

(Laŭ • De Fakkcl») 


Postrikolte 

La principo pri gvidanleco. 

En februaro parolis d-ro Lej pri 
la esenco de la nacisocialisma principo 
pri gvidanteco k priskribis ĝin jene : 
« Adolf Hitler diris iam : Mi sentas 
min kiel patro en ĝardeno kun siaj 
infanoj. Mi lasas ilin ludi k fari, kion 
ili volas, k mi nur atentas. Jen mi de 
unu forprenas tranĉilon, jen de alia 
alumetojn, jen de alia tion k tion.» 
Tiuj ĉi esprimoj kompreneble ne 
povas esti interpretataj laŭvorte, ĉar 
ĵus la faŝistaj gvardioj ricevis 2 y 2 
milionojn da ponardoj k ministro 
Goring treege ŝatas alumetojn, tion 
montras la sperto. Sed d-ro Lej pri- 
skribis dum la sama parolado la 
praktikan efikon de la principo pri 
gvidanteco : Se la nacisocialistoj 
postulas plenumon de malnovaj pro- 
inesoj aŭ eĉ la plenumon de la pro- 
gramo, tiam venas la «gvidanto» 
k diras : « Haltu, nun mi devas for- 
preni tiun instrumenton de la infan- 
etoj ! Nun ni komencos ion alian ! » 
Kaj la « infanetoj » aplaŭdis. 

La soveliaj fervojoj en la jaro 1933. 

En la jaro 1933 la nombro de la 
veturiloj ĉe la sovetiaj fervojoj pliiĝis 
je 936 lokomotivoj, 17.500 ŝarĝaj k 

1.350 personaj vagonoj. Elektrigitaj 
estis 524 kin da fervojoj, elektrigajn 
laborojn oni komencis ĉe 928 km. 
La plenumkapablo de la fervojoj ne 
plialtiĝis, dum la plenuinkapablo de 
la industrio plialtiĝis je 9 %. La 
plano, konstrui 1.749 km da novaj 
fervojoj, estis plenumita nur je 64 %. 

LaŬ ITF-gazetservo. 

Mi ne povas kompreni 

4 

Prenante en la manon nian adres- 
aron de SAT, mi miras pro la difer- 
enco en la membronombro inter 
kelkaj urboj. Kiam mi ekzemple citas 
la urbojn Roterdamo aŭ Amsterdamo 
(la loĝantaro estas nur po 500.000) 
k mi komparas kun ili kelkajn urbeg- 
ojn, tiam treege ekfrapas la proporcie 
malgranda noinbro da SAT-anoj en 
ĉi Iastaj. Mi estas scivola pri la kaŭzo ; 
mi demandas, ĉu esp-o tie ne estas 
tiel disvastigata kiel en aliaj landoj ? 
Cu oni tie ne ŝatas SAT ? aŭ eble oni 
ne sufiĉe forte propagandas ? 

Eble vi rediros, ke en Nederlando 
la L.E.A. treege favoras al SAT, sed 
tiam mi demandas : Cu en aliaj 
landoj oni ne favoras al SAT ? Ankaŭ 
tie oni povas subteni SAT kiele ajn. 
K-doj tutmondaj, vi devas kom- 
preni, ke esp-o ne valoras en nia pro- 
pra lingva regiono ; esp-o povas vivi 
nur internacie. Vi devas kompreni, ke 
la L.E.A. estas nur la koridoro al la 
SAT-movado. 

K-doj, ni ĉiuj sentas, ke nova 
mondmilito estas eksplodonta. C.u ĝi 
trovos nin pretaj ? Nu, ĝis kiam ni ne 
estos konvinkitaj pri nia preto, ni ne 
rajtas ripozi; ni prenu la ekzemplon 
de tiuj, kiuj preparas la hombuĉadon : 
ili filaboras dum la tuta tago. Res- 
ponde ni fortigu niati inlerligilon dum 
la tuta tago. Membrigu k mcmbriĝu 
al SAT ! H. Ooslhoek fl8 127j. 

DisKutejo 

Pri l.G.E.L. 

(Inlernacia Grafika Esp. Ligo.) 

Certe estus preferinde starigi en 
SAT sekcion de grafikistoj.Sed kolegoj 
en faŝistaj landoj ne povus sin anonci 
kiel anoj de iu organizo apartenanta al 
SAT. Ankoraŭ restas la eblo al ĉiuj 
interrilati k unuiĝi laŭmetie. 

Ni, kiuj ankoraŭ havas la liberon, 
restu fidelaj subtenantoj al SAT, — 
sed, samtempe, se ni povas iamaniere 
unuigi iun lab. grupon mondskale — 
estas nia solena devo tion fari : Ni 
laboru SAT-anece en ĉiuj kampoj — 
k eble SAT ricevos la rikolton. 

IV. V. (17 040;. 


Univeksala Esp. Asocio, Historia Skizo, 
1908-1933.— Form. 11 x 15 J /i- 110 p. Prezo : 

1.50 sv. fk. Ĉe UEA , 1, Tour de Vlle, Genĉve. 

Jen resumo interesa k leginda pri la historio 
de UEA, kun ilustroj k dokumentoj; aldonita 
estas traktajo pri la interna funkciado de UEA 
k traktaĵo de Hodler: « Kiel nin organizi ? ». 

Universala Esperanto-Asocio, Haporto 
1932 K RAPORTO PRI LA KONGRESO EN KOLONJO, 

1933. Form. 12x16. 43 p. Nevendebla. 

• 

urso Completo de Esperanto. Eldonas : 
ortugala Instituto de Esperanto, Rua Jardim 
do Regedor, 5, 4°, Lisbono. 2. kajero. Prezo : 

2.50 esk. 

Jen do la 2-a kajero de tiu lernolibro publik- 
igata iom post iom de niaj portugalaj amikoj. 
La kajeroj havas la formaton de « La Lernanto », 
sekve tute taŭgas por la celo. En tiu ĉi kajero 
flniĝas la enkonduko per rekomendo, kiel studi, 
k estas komencata la klarigo de la gramatikaj 
reguloj. Ni trovis kun plezuro sur la kovrilo 
rekomendon de nia Valencia Kongreso. Ni 
rekomendas la havigon de la verko al ĉiuj portu- 
gallingvauoi. 

^Slovenio (Drava Banusejo). Riĉe ilustrita 
prospekto kun esp. tekstoj pri tiu ĉi pejzaĝe 
belega regiono de Jugoslavio. Oficiala eldono de 
la grava fremdultrafika societo en Ljubljana 
« Putnik » (adr. Tyrŝeva ĉ. 1, Ljubljana, Jugo- 
slavio.). 


Laborista Esperanta Grupo, Genevo 

(Svisio), 6, rue des Terreaux- 
du-Temple, organizos komence de 
junio, leter-vesperon. Skribu leter- 
ojn multnombre. Dankon. 


Ekster nia Movado 

La aŭstria ministro por komerco k traliko, 
Stockinger, cetere komandanto de unu el la 
famaĉaj kristanaj armitaj bandoj, kiuj en sango 
dronigis la laboristan movadon de Aŭstrio (kia 
rekomendo ! ) parolis la 11. aprilo per la Viena 
radiostacio pri esp-o k la internacia konferenco 
por instruado k praktikado de esp-o, kiu okazas 
en tiuj ĉi tagoj en Vieno. Li parolis parte on 
esp-o. 

Pacamikoj eldonis okaze de la 18. majo, la 
«Tago de Bonvolo », gazet-n-on « La Junularo k 
la Mondpaco», interalie ankaŭ en esperanto. 
Ĝia devizo estas «Se la infanoj de la tuta tero 
volas doni al si la manon, la mondo mirinde 
rapide ĝuos belegan pacon ». (Prezo de la gazeto : 
1 ekz.: 10 svis. cent.; 25 ekz. k pli: 1.50 sv. fk. -f 
10 % sendkostoj, antaŭpage ĉe s-ino Romcyn, 2, 
Nassau Zuylensteinstr., Hago , Nederl.). 

La Levanta Foiro, okazanta en Tel-Aviv 
(Palestino) de 26.4.-26.5.. uzas esp-on, imitante 
aliajn famajn foirojn. Dum la foiro okazos 
ankaŭ la Unua proksim-orienta esp. kongreso, 
en la foira konstruo mem. 

Aperis listo pri danaj migrulhejmoj kun ŝlosilo 
ankaŭ en esp-o. 

Aperis denove esp. lingva turisma prospekto, 
lukse presita, pri Aŭslrio, eldonita de la minist- 
erio por komerco k traflko. 


Memornoto 

Represis el «Senn. Revuo » : Le ProU- 
taire , Liĉge, 1.4., 21.4 (sennac. kanonfabrikantoj, 
let. el Germ. k Aŭstrio). 

Priesper. artik. k noto.in enhavis : 
Signalen, Stokh., 5., 12., 19., 26.4., 3.5.; 

Arbetaren , Stokh., 11., 26.4.; De Fakkel, Ams- 
terd., 10., 17.4.; Le ProUlairc, Liĉge, 1.4. 
(rekomendas SAT !); Le Peuple, Bruselo, 
18.4., 19.4.; Tratn Belgc , Brus., 15.4; La 
Patrie humaine , Paris, 20.4. (rezolucio de la 
FEO-Kongreso); La Vanguardia , Buenos-Ajres, 
7.4. (komunikoj de la Soc. Frakcio). 

Represis el « La Lern. » : Le Prolelaire, 
Liĉge, 5.5. (morto de K. Valiŝ). en esp-o. 

Pri la SAT-Kongreso raportis : L'Esptran - 
tisle sistcronnais, n-o 39; Nia Bulteno , Los 
Angeles, n-o 10 


1 Vd. ankaŭ la antaŭan n-on. 


MtAniO-M*MtOGMlAi3MO 

26. V. : Tour EifTel, 1.389 m. (15.45-16.00 h.), 
turismo, same: 2.VI ; Brno, 325 m. (17.15- 
17.25), parolado, same: 2.VI. Zagreb, 276 m. 
(18.30-18.45), parolado. Minsk, 1.442 m. 
(22.05-22.20), labor. vivo, same: 28., 30.V. 

27. V. : Marseille-Provence, 400 m. (9.45-10.00). 
Leningrad, 1.224 m. (22.45-23.15), kolfiozoj; 
same; 30.V., 3.VI., 1.224 m. 

3.VI. : Leningrado (19.30-19.55), esp. literaturo. 


AVERTO! 

K-do Bosma (18 771), Heerenveen, plendas 
pri J. Kopeckg en Preŝov, ŝturovastr. 4, Ceĥo- 
slov^akio, kiu rnetis kor. anoncon en « La Nova 
Epoko » de 2.6.32, poste akceptis kor-adon k 
intcrŝ. de PM kun li, k subitc rompis la riiatojn, 
ne respondante a! pluraj skribajoj, eĉ rekomend- 
ite senditaj. La koncernulo ŝuldas al K-do 
Bosma por 119.— fr. fr. 


Korespondado 

Aŭstrio : 

K-do Olto Wamser f Wien XVI, Lorenz 
Mandlg. 51-53, V. Stiege 11/16, dez. kor. kun 
Gek-doj ĈI. per vidajkartoj. 

Danio : 

Ge-anoj de nia klubo dez. kor. kun Ge-kdoj 
Ĉ1 pĉt. Resp. gar. Skribu al : Lab. Esp. Sekcio, 
Hotel « La Espero», Rysgade 23, Aarhus. 

Francio : 

K-do Marccl Noverraz, 34, rue de Maistre, 
Paris XVIII, dez. kor. kĉl., PK., L., ktp., pri 
ĉiuj temoj. 

20-jaro K-do dez. kor. kun Gek-doj Ĉl. Nepre 
resp.Skribu al: Guillou Sgluesire, Ecole Normale 
dTnstituteurs, Saint-Brieux (C.d.N.) 

Hispanio : 

Kdo Pcdro Miravete, Casa Fabra 15, Llivia 
Gerotia, dez. kor. kun Gek-doj el ĉl. 

Grupo de junuloj-esperantistoj dez. kor. kun 
la tuta K-daro de la terglobo. Adr. : S-ro Juli 
Jampisto, str. Arago 379, Barcelona. 

Nederlando : 

Dez. koresp. 14 Gek-doj (7-monataj gelern- 
antoj el kurso de K-do H. Brukenberger), L., 
PI., kĉl. Adr. : K-do II. Brukenberger, Blokje 7, 
Zaandam. 

Portugalio : 

50 gelcrnantoj dez. kor. kun ĉl. Gek-doj pĉt. 
Certa respondo. Adreso : « Esperanta kurso », 
Universidade Popular Portuguĉsa, R. Luis 
Derouet. C.P.P., Lisboa. 

Svedio : 

Du svedaj lab. espcrantistoj dez. interŝ. 
bildkartojn kun gejunuloj en la tuta mondo. 
Resp. sendu al: K-do Karl Svensson, Andrĉga- 
tan 13, MalmĜ, au K-do Hilding Hakansson, 
Norra Langgatan 7, MalmĈ. " 


Por la letervesperoj de Sekcio II. Ni deziras 
monate komunan daŭran kor.-adon kun lab. 
grupoj tutmonde. Por ŝpari afrankon, oni sendu 
la gruplet. en unu koverto al la Sekr.: K-do 
A. v. Siaveren, Oostvornschestr. 11 b, Botterdam 
(Zuid). Nederlando. 


GERMANIANOJ, ATENTU ! 

La poŝlĉekkonto je la nomo de SAT- 
Paris en Leipzig estas lilcvidila de la 
gerrnana polico. Uzu de nun la pagrna- 
nieron per poŝta mandato. 






















